**Molėtų rajono savivaldybės taryba**

**SPRENDIMAS**

**Dėl valstybės NEKILNOJAMOJO TURTO PERDAVIMO PAGAL panaudOS SUTARTĮ**

2019 m. liepos 25 d. Nr. B1-174

Molėtai

Vadovaudamasi Lietuvos Respublikos vietos savivaldos įstatymo 16 straipsnio 2 dalies 27 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 10 straipsnio 3 dalimi, 14 straipsnio 1 dalies 1 punktu, 4 dalimi, Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo, patvirtinto Lietuvos Respublikos Vyriausybės 2002 m. gruodžio 3 d. nutarimu Nr. 1890 „Dėl Valstybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“, 4.1, 6.2.1 papunkčiais, atsižvelgdama į Žuvininkystės tarnybos prie Lietuvos Respublikos žemės ūkio ministerijos 2018 m. balandžio 11 d. raštus: Nr. 2E/2018-80 „Dėl vandenų srities plėtros 2017-2023 metų programos įgyvendinimo veiksmų plano vykdymo“ ir Nr. 2E/2018-81 „Dėl vandenų srities plėtros 2017-2023 metų programos įgyvendinimo veiksmų plano vykdymo“,

Molėtų rajono savivaldybės taryba n u s p r e n d ž i a:

1. Perduoti biudžetinei įstaigai Žuvininkystės tarnybai prie Lietuvos Respublikos žemės ūkio ministerijos, kodas 188752740, nuostatuose numatytai veiklai vykdyti pagal panaudos sutartį 10 (dešimties) metų laikotarpiui laikinai neatlygintinai valdyti ir naudotis valstybei nuosavybės teise priklausantį ir šiuo metu Molėtų rajono savivaldybės patikėjimo teise valdomą nekilnojamąjį turtą:
	1. 28 kv. m ploto hidrotechninį statinį – užtvanką (registro Nr. 44/2329270, unikalus Nr. 4400-5196-9718, plane pažymėta AK, aukštis – 5,58 m, ilgis – 13,99 m), esančią Molėtų r. sav., Alantos sen., Klabinių k. Užtvankos įsigijimo vertė – 11400,00 Eur;
	2. 38 kv. m ploto hidrotechninį statinį – užtvanką (registro Nr. 44/2329271, unikalus Nr. 4400-5196-9783, plane pažymėta T, CB, CB1, aukštis – 1,92 m, ilgis – 6,70 m), esančią Molėtų r. sav., Videniškių sen., Siesarties k. Užtvankos įsigijimo vertė – 10200,00 Eur.
2. Įgalioti Molėtų rajono savivaldybės administracijos direktorių Savivaldybės vardu pasirašyti 1 punkte nurodyto turto panaudos sutartį ir turto perdavimo ir priėmimo aktą.

Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka.

Savivaldybės meras Saulius Jauneika